Document ID: 32011R0618

Title and Content:
ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 618/2011 ΤΗΣ ΕΠΙΤΡΟΠΉΣ της 24ης Ιουνίου 2011 σχετικά με την ανάκληση της αναστολής υποβολής αιτήσεων πιστοποιητικών εισαγωγής για προϊόντα του τομέα της ζάχαρης στο πλαίσιο της δασμολογικής ποσόστωσης 09.4380 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (2), και ιδίως το άρθρο 5 παράγραφος 2, Εκτιμώντας τα ακόλουθα: (1) Με τον εκτελεστικό κανονισμό (ΕΕ) αριθ. 302/2011 της Επιτροπής, της 28ης Μαρτίου 2011, σχετικά με το άνοιγμα έκτακτης δασμολογικής ποσόστωσης εισαγωγής για ορισμένες ποσότητες ζάχαρης για την περίοδο εμπορίας 2010/2011 (3) αναστέλλονται οι εισαγωγικοί δασμοί για τη ζάχαρη του κωδικού ΣΟ 1701 με αύξοντα αριθμό 09.4380 για ποσότητα 300 000 τόνων. (2) Η υποβολή αιτήσεων πιστοποιητικών εισαγωγής όσον αφορά τον αύξοντα αριθμό 09.4380 έχει ανασταλεί από τις 20 Απριλίου 2011 με τον εκτελεστικό κανονισμό (ΕΕ) αριθ. 393/2011 της Επιτροπής, της 19ης Απριλίου 2011, σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από την 1η έως τις 7 Απριλίου 2011 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά (4), σύμφωνα με τον κανονισμό (ΕΚ) αριθ. 891/2009. (3) Με τον εκτελεστικό κανονισμό (ΕΕ) αριθ. 589/2011 της Επιτροπής, της 20ής Ιουνίου 2011, για την τροποποίηση του εκτελεστικό κανονισμού (ΕΕ) αριθ. 302/2011 σχετικά με το άνοιγμα έκτακτης δασμολογικής ποσόστωσης εισαγωγής για ορισμένες ποσότητες ζάχαρης για την περίοδο εμπορίας 2010/2011 (5) αυξήθηκε κατά 200 000 τόνους η ποσότητα για την οποία οι εισαγωγικοί δασμοί για τη ζάχαρη του κωδικού ΣΟ 1701 με αύξοντα αριθμό 09.4380 αναστέλλονται έως τις 30 Σεπτεμβρίου 2011. (4) Η αναστολή υποβολής αιτήσεων πρέπει, συνεπώς, να ανακληθεί. (5) Η Διαχειριστική Επιτροπή για την Κοινή Οργάνωση των Γεωργικών Αγορών δεν διατύπωσε γνώμη εντός της προθεσμίας που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η αναστολή υποβολής αιτήσεων πιστοποιητικών εισαγωγής όσον αφορά τον αύξοντα αριθμό 09.4380 από τις 20 Απριλίου 2011, που προβλέπεται στον εκτελεστικό κανονισμό (ΕΕ) αριθ. 393/2011, ανακαλείται. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Ιουνίου 2011.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 614
2519
4314
3156

EuroVoc IDs (Expanded): 614
2519
4314
3156

Dataset Source: meu

Split: dev